на промишлеността на Съюза и ще я постави в ситуация, подобна на наблюдаваната преди налагането на мерките за пръв път. Това би представлявало сериозен риск за жизнеспособността на промишлеността на Съюза.
 5. ИНТЕРЕС НА СЪЮЗА
 (131)
 В съответствие с член 21 от основния регламент Комисията проучи дали запазването на съществуващите антидъмпингови мерки би било в противоречие с интереса на Съюза като цяло. Интересът на Съюза бе определен въз основа на оценка на всички засегнати интереси, в това число тези на промишлеността на Съюза, на вносителите и на ползвателите.
 (132)
 На всички заинтересовани страни беше предоставена възможност да изразят становището си съгласно член 21, параграф 2 от основния регламент.
 (133)
 Следва да се припомни, че при предходния преглед с оглед изтичане на срока на действие на мерките бе счетено, че приемането на мерките не противоречи на интереса на Съюза. Освен това фактът, че настоящото разследване представлява преглед с оглед на изтичане на срока на действие на мерките, в рамките на който се анализира ситуация, при която вече е имало действащи антидъмпингови мерки, позволява да се оцени всяко неоправдано отрицателно въздействие на настоящите антидъмпингови мерки върху засегнатите страни.
 (134)
 На тази основа бе проучено дали въпреки заключенията за вероятността от продължаване на дъмпинга и повтаряне на вредата от него са налице основателни причини да се счита, че в този конкретен случай запазването на мерките не е в интерес на Съюза.
 5.1. Интерес на промишлеността на Съюза
 (135)
 Разследването показа, че евентуалното изтичане на срока на действие на мерките вероятно ще има значително неблагоприятно въздействие върху промишлеността на Съюза. Това бързо ще доведе до спад в рентабилността и дори до загуби за промишлеността на Съюза, като в същото време ще има отрицателно въздействие върху други фактори за определяне на вредата, като например производствен обем, използване на капацитета, инвестициите и заетостта. Тази ситуация не може да просъществува в дългосрочен план и производителите от Съюза ще бъдат принудени да прекратят дейността си на пазара на Съюза.
 (136)
 В миналото промишлеността на Съюза доказа своята жизнеспособност, постигайки положителни икономически и финансови резултати. При пълното отсъствие на дъмпингов внос от Китай тя успя да запази своята рентабилност с марж на печалбата над целевата печалба.
 (137)
 Това означава, че запазването на действащите антидъмпингови мерки е в интерес на промишлеността на Съюза.
 5.2. Интерес на вносителите
 (138)
 Както е посочено в съображение 16, нито един вносител не оказа съдействие по настоящото разследване и не предостави поисканата информация. Припомня се, че при предишните разследвания бе установено, че въздействието върху вносителите от налагането на мерки няма да бъде значително. В съответствие с това и при липсата на доказателства, сочещи обратното, може да бъде потвърдено, че действащите понастоящем мерки не са оказали значително отрицателно въздействие върху финансовото състояние на вносителите и че продължаването на срока на действие на мерките не би ги засегнало неоправдано.
 5.3. Интерес на ползвателите
 (139)
 Вносителите на МДЛ обикновено са също и ползватели, тъй като ги внасят, за да произвеждат папки с механизъм с дъгов лост. Както бе посочено в съображение 15, на етапа на започване на процедурата